10 Kajeno bahlanka ba Molimo ba haufi le ho kena lefatšeng le lecha la ho loka. Na re tšepa hore Jehova o tla fana ka seo re se hlokang e le hore re pholohe “matšoenyeho a maholo”? (Mat. 24:21, 22; Pes. 119:40, 41) Ke ’nete hore Jehova ha a re tataise ka topallo ea leru kapa ka mollo ho re isa lefatšeng le lecha. Empa o sebelisa mokhatlo oa hae ho re thusa hore re lule re falimehile. Ka mohlala, ho ’nile ha buuoa hangata ka hore re imatlafatse moeeng ka hore re be le ’malo oa Bibele oa botho, Borapeli ba Lelapa hammoho le ho ba teng kamehla libokeng le tšebeletsong ea tšimo. Na re entse liphetoho e le hore re mamele tataiso ee? Ha re etsa joalo, seo se tla re thusa hore re be le tumelo e tla re pholosa hore re e’o fihla lefatšeng le lecha.